pexels.com .td_uid_2_619d3fbb10da6_rand.td-a-rec-img{text-align:left}.td_uid_2_619d3fbb10da6_rand.td-a-rec-img img{margin:0 auto 0 0} Raġel ġie odrnat iħallas €250 f'kumpens morali lill-qabla, wara li bagħat ittra lill-ministeru tas-saħħa li fiha kien qal li din kellmet ħażin lir-raġel ta' bintu. Ir-raġel allega li l-każ ġara f'April ta' tliet snin ilu. L-Imħallef qal li dak li għamel ir-raġel seta' wassal biex il-qabla titkeċċa minn xogħolha. Dwar din l-allegazzjoni, il-qabla fetħet kawża ta' libel kontra r-raġel u hija ċaħdet l-allegazzjonijiet kollha li saru fil-konfront tagħha. Skont ir-raġel il-qabla kellmet ħażin lir-raġel ta' bintu meta dan kien qed jibdel il-ħarqa tat-tarbija tiegħu. Fl-ittra, ir-raġel qal li l-aġir tal-qabla kien wieħed ta' persuna xurbana jew li kienet taħt overdose. Qal ukoll li l-qabla kienet arroganti u tkellmet b'mod indiċenti. Il-mara ngħatat dan il-kumpens wara li appellat mis-sentenza li kienet tat il-Qorti tal-Maġistrati fejn din kienet waqqgħet il-libell tal-mara. L-Imħallef Lawrence Mintoff qal li ma qabilx mal-Qorti tal-Maġistrati meta qalet li l-ittra tar-raġel ma naqqsitx il-kapaċitajiet tal-qabla. Fi kliemu huwa qal li għalkemm is-superjuri u l-kollegi tal-qabla ma emmnux dak li nkiteb fuqha u għalhekk ma ttiħdux passi kontriha madankollu dan seta' wassal għat-tkeċċija tagħha. L-Imħallef qal li ma rriżultax li saret ħsara lill-qabla u għalhekk ordna lir-raġel iħallas €250 f'kumpens morali. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_619d3fbb11249_rand.td-a-rec-img{text-align:left}.td_uid_3_619d3fbb11249_rand.td-a-rec-img img{margin:0 auto 0 0}